Santa Maria Navarrese

Santa Maria Navarrese est sa fratzione in soru de mare de su cumunu de Baunei in sa Provìntzia de s'Ogiastra, in Sardigna. Santa Maria Navarrese est a presu a sa biddighedda de Tancau, in su cumunu de Lotzorai. Sunt angasi a presu s'unu cun s'atera ca parent chi sunt una bidda petzi in d'unu ùnicu tretu de costa, connotu comente logu de villegiadura.

Geografia
Est a 8,8km de Baunei e 4,2km de Lotzorai.
De Santa Maria si biet su portu de Arbatax in su cumunu de Tortuelie in ue arribant sas naves mannas de Genova e Roma.

In antis de su mare de Santa Maria b'at unu grupu de isulotos, mutidos in italianu Isolotto d'Ogliastra e in sardu solu S'Isulotu.
Santa Maria jughet unu portitzolu turistigu impreadu pro s'imprus  in s'istade pro sas barcas de sos turistas e pro sos barcones chi tragant sa zente in giru in sas calas prus connotas: Cala Goloritzè, Cala Luna, Is pùligis de nie (Cala Mariolu) e Cala Sisine.

Istòria
Su nòmene de Santa Maria Navarrese est unu imbescuru intra istoria e traditzione: paret chi bengiat de una printzipessa de sa Navarra ispagnola. In su 1052, in d'unu biàgiu in nave, l'aiat ingollida su tempus malu e in custu puntu de sa costa sarda aiat agatadu logu a prigu. Tando, pro rengratziamentu aiat fatu costroire una crèsia.

E propriu in sa pratza Principessa di Navarra b'at una crèsia de su XI seculu, ristruturada in su 1960.

Category:Fratziones de sa Sardigna